Ársæll Rafn Erlingsson er nemandi á lokaári á leiklistarbraut við Kvikmyndaskóla Íslands . Um er að ræða tveggja ára nám og útskrifast Ársæll sem leikari nú í vor . Hann vinnur nú að lokaverkefni sínu við skólann , stuttmynd sem hann hyggst taka upp á Akranesi í þessari viku ; dagana 14. til 17. apríl . „ Við höfum gert stuttmyndir á hverri önn frá því að við byrjuðum í skólanum , sett upp leikrit og gert flestallt sem kemur að því að búa til kvikmyndir en alltaf með áherslu á leiklistina , “ segir Ársæll . Nú er komið að því að gera lokamyndina , stuttmynd sem ber vinnuheitið „ Aldrei gleyma , “ sem er í leikstjórn eiginkonu Ársæls , Lovísu Láru Halldórsdóttur . Stuttmyndin fjallar um mann sem er að halda áfram með líf sitt eftir að hafa valdið banaslysi . „ Þetta er svona dramatísk hrollvekja . Það er smá hryllingur í þessu líka . Aðalpersónan í myndinni er að reyna að læra að fyrirgefa sjálfum sér fyrir fortíðina en það er alltaf spurning hvort fortíðin hafi fyrirgefið honum . “ Nánar er rætt við Ársæl í Skessuhorni sem kom út í dag .